הטקס נקבע במקור ל-29 באפריל 2020. קלי קלרקסון הוכרזה כמנחה. בעבר הנחתה את טקסי שנת 2018 ושנת 2019. ב־17 במרץ פרסמה רשת NBC הצהרה על דחיית הטקס עקב מגפת הקורונה. בהצהרה נאמר כי "[בהתאם] להנחיות הנוכחיות שנקבעו על ידי גורמי בריאות לאומיים ומקומיים וכדי להבטיח את בריאותם ובטיחותם של האמנים, המעריצים, האורחים והצוות שלנו, אנחנו דוחים את טקס פרסי המוזיקה של בילבורד." ב-14 באוגוסט נקבע הטקס מחדש ל-14 באוקטובר. ב-22 בספטמבר הוכרזו המועמדים לכל הקטגוריות. גארת' ברוקס אמור לקבל את "פרס האייקון". קילר מייק אמור לקבל את "פרס יוצר השינוי המכונן", כפי שהוכרז יומיים לפני הטקס.